চুনারুঘাট প্রতিনিধি ॥ চুনারুঘাট উপজেলার মিরাশী ইউনিয়নের পরাঝার গ্রামের সোহানুর রহমান সুমেল (৩০) এক কৃষককে অস্ত্রের মুখে জিম্মী করে ৬০ হাজার টাকা ও মোবাইল ছিনিয়ে নিয়ে গেছে একদল দুর্বৃত্ত। ঘটনাটি ঘটেছে গতকাল সোমবার রাত সাড়ে ৮টার দিকে পরাঝার গ্রামে লিটনের বসত বাড়ীর সামনে। ছিনতাইকারীদের দায়ের কুপে গুরুতর আহত হয় সুমেল। সুমেলের শোর চিৎকারে আশপাশের লোকজন এগিয়ে এসে তাকে উদ্ধার করে আশঙ্কাজনক অবস্থায় হবিগঞ্জ সদর আধুনিক হাসপাতালে ভর্তি করা হয়েছে। আহত সুমেল মিয়া জানায়, একই গ্রামের মৃত আব্দুর রউফের পুত্র মোঃ লিটন মিয়া (৩৫) সহ একদল দুর্বৃত্ত তাকে বাড়ীর সামনে একা পেয়ে মারধর করে তার কাছ থেকে ৬০ হাজার টাকা ও একটি নকিয়া মোবাইল ছিনতাই করে নিয়ে যায়।